《钱于高士》
宋代·何梦桂

狙公穷四三，羸马疲钩百。
归来南山南，扫门谢俗客。
有客扣我扃，猿鹤惊褫魄。
行行杖青藜，吹烟照琴册。
双頄凝丹霞，秋水入瞳碧。
极谈造玄玄，对坐忘岸帻。
山巅有老杞，枯槁无液泽。
夜半出精怪，尚或闻犬咋。
只今吾丧我，谁能逐辙迹。
一笑客出门，山空霜月白。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。